என்னுதலிற்றோவெனின், இதுவும் அது. இதன் பொருள் இவ்வாறும் இடையினமாம் என்றவாறு. குறிப்பு: 68, 69, 70 நூற்பாக்களில் க ச முதலிய மெய்களிலுள்ள அகரம் (க்+அ) எழுத்துச் சாரியை. உண்மையில் க். ச், ட், த், ப், ற் என்பவையே வல்லினம்.  க என்பதில் வரும் அ எழுத்துச் சாரியை என்பதாம். இடையினம், மெல்லினம் என்பவையும் இதுபோன்றவையே.  இந்த மூவினமும் முறையே வலி, மெலி, இடை- வன்மை, மென்மை, இடைமை - வன்கணம், மென்கணம், இடைக்கணம் - வல்லெழுத்து, மெல்லெழுத்து, இடையெழுத்து எனும் வேறுபெயர்களாலும் வழங்கப்படும். நூற்பா: 71 (இனவெழுத்து) ஐஒள இஉச் செறிய முதலெழுத் ||  திவ்விரண் டோரின மாய்வரன் முறையே. (16) || 